Euroopa Liidu Teataja L 069 , 16/03/1991 Lk 0023 - 0024



Komisjoni määrus (EÜ) nr 639/91, 14. märts 1991, millega lõpetatakse teatavate Taist, Pakistanist ja Hiinast pärit tekstiiltoodete maksustamine üldiste tariifsete soodustuste raames nõukogu määrusega (EMÜ) nr 3897/89 avatud tariifilagede alusel ning tunnistatakse kehtetuks määrused (EMÜ) nr 3891/90 ja (EMÜ) nr 3892/90 EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 18. detsembri 1989. aasta määrust (EMÜ) nr 3897/89, millega 1990. aastaks rakendatakse üldised tariifsed soodustused teatavate arengumaadest pärit tekstiiltoodete suhtes [1] (muudetud määrusega (EMÜ) nr 3211/90 [2], eriti selle artikli 12 kolmandat lõiku, ning arvestades, et: vastavalt määruse (EMÜ) nr 3897/89 artiklitele 1 ja 10 peatatakse soodustariifilagedega seonduva tollimaksu võtmine iga asjassepuutuva tootekategooria osas nimetatud määruse I lisa kaheksandas veerus märgitud konkreetsete lagede piires; nimetatud määruse artikli 12 kolmandas lõigus sätestatakse, et komisjon võib pärast 31. detsembrit 1990 võtta meetmeid vältimaks asjassepuutuvate koguste maksustamist soodustariifi piirmäära alusel, kui nimetatud piirmäärad ületati eelkõige seoses impordi reguleerimisega soodustariifi kehtimise ajal; kategooriasse 28 (jrk 40.0280) kuuluvate Taist ja Pakistanist pärinevate ning kategooriasse 97 (jrk 40.0970) kuuluvate Hiinast pärinevate toodete asjaomasteks lagedeks kehtestati vastavalt 104000 tükki ja neli tonni; 1. jaanuari 1991. aasta seisuga on 1990. aastal soodustuste kehtimise ajal maksustatud koguste summa ületanud kõnealused laed; seepärast näib olevat soovitav võtta meetmeid, et lõpetada Tai ja Pakistani osas kategooria 28 ning Hiina osas kategooria 97 toodete maksustamine nimetatud lagede alusel; komisjoni 21. detsembri 1990. aasta määrusel (EMÜ) nr 3891/90, millega taaskehtestatakse nõukogu määruse (EMÜ) nr 3897/89 kohase tariifse sooduskorraga hõlmatud Taist ja Pakistanist pärit kategooria 28 (jrk 40.0280) toodete tollimaksud [3] ning komisjoni 21. detsembri 1990. aasta määrusel 3892/90, millega taaskehtestatakse nõukogu määruse (EMÜ) nr 3897/89 kohase tariifse sooduskorraga hõlmatud Hiinast pärit kategooria 97 (jrk 40.0970) toodete tollimaksud [4], ei ole otstarvet, kuna nende avaldamisega viivitati; seepärast tuleb need tunnistada kehtetuks, ON VASTU VÕTNUD KÄESOLEVA MÄÄRUSE: Artikkel 1 Allpool toodud tabelis sisalduvaid ning selles märgitud päritoluga tooteid ei maksustata alates 1. jaanuarist 1991 määrusega (EMÜ) nr 3897/89 avatud tariifilagede alusel. Jrk | Kategooria (ühik) | CN-kood. | Kirjeldus | Päritolu | 40.0280 | 28 (1000 t k) | 6103411061034190610342106103429061034310610343906103491061034991 | Püksid, rinnatüki ja traksidega, poolkombinesoonid (tunked), lühikesed või põlvpüksid (v.a supelrõivad), silmkoelised ja heegeldatud, villased, puuvillased või keemilistest kiududest | Tai Pakistan | 6104611061046190610462106104629061046310610463906104691061046991 | 40.0970 | 97 (tonnides) | 5608111156081119560811915608119956081911560819195608193156081939560819915608199956089000 | Nöörist, paelast või köiest võrgud ja võrgulinad ning valmis kalavõrgud lõngast, nöörist, paelast või köiest | Hiina | Artikkel 2 Määrused (EMÜ) nr 3891/90 ja (EMÜ) nr 3892/90 tunnistatakse kehtetuks. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse 1. jaanuarist 1991. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. märts 1991 Komisjoni nimel komisjoni liige Christiane Scrivener [1] EÜT L 383, 30.12.1989, lk 45. [2] EÜT L 308, 8.11.1990, lk 1. [3] EÜT L 367, 29.12.1990, lk 155. [4] EÜT L 367, 29.12.1990, lk 157. --------------------------------------------------